ΚΑΝΟΝΙΣΜΟΣ (ΕΟΚ) αριθ. 711/92 ΤΗΣ ΕΠΙΤΡΟΠΗΣ της 20ής Μαρτίου 1992 για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών (ΣΜΣ) μεταξύ της Ισπανίας και της Κοινότητας με τη σύνθεσή της στις 31 Δεκεμβρίου 1985 όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια, τα πεπόνια και τις φράουλες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού κατά τις συναλλαγές νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990- ότι μεταξύ των προϊόντων αυτών συμπεριλαμβάνονται οι τομάτες, τα κεφαλωτά μαρούλια, τα μαρούλια εκτός από τα κεφαλωτά, οι σκαρόλες, τα καρότα, οι αγκινάρες, τα επιτραπέζια σταφύλια, τα πεπόνια και οι φράουλες-

ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3308/91 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές νωπών οπωροκηπευτικών, εφεξής ονομαζόμενου "ΣΜΣ"-

ότι ο κανονισμός (ΕΟΚ) αριθ. 251/92 της Επιτροπής (5) καθόρισε για τα προαναφερθέντα προϊόντα τις περιόδους που αναφέρονται στο άρθρο 2 του κανονισμού (ΕΟΚ) αριθ. 3210/89 έως τις 22 Μαρτίου 1992- ότι οι προοπτικές αποστολών προς την υπόλοιπη κοινοτική αγορά, με εξαίρεση την Πορτογαλία, καθώς και η κατάσταση της κοινοτικής αγοράς, οδηγούν για τα εν λόγω προϊόντα με εξαίρεση τις φράουλες και τις τομάτες στον καθορισμό της περιόδου Ι- ότι, όσον αφορά τις φράουλες και τις τομάτες, με βάση τα προαναφερθέντα κριτήρια πρέπει να καθοριστούν ως προς τα προϊόντα αυτά αντίστοιχες περίοδοι Ι και ΙΙ για τις τομάτες και περίοδοι ΙΙ και ΙΙΙ για τις φράουλες έως τις 26 Απριλίου συμπεριλαμβανομένης- ότι, δεδομένου του ιδιαίτερα ευαίσθητου χαρακτήρα που παρουσιάζει η αγορά για τα προϊόντα αυτά, πρέπει να καθοριστούν ενδεικτικά ανώτατα όρια σύμφωνα με το άρθρο 3 του κανονισμού (ΕΟΚ) αριθ. 3210/89, για μικρά χρονικά διαστήματα-

ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89, οι σχετικές με τη στατιστική παρακολούθηση και τη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών, εφαρμόζονται προκειμένου να διασφαλίζεται η λειτουργία του ΣΜΣ-

ότι η ανάγκη ακριβούς ενημέρωσης δικαιολογεί τη συχνή περιοδικότητα των ανακοινώσεων στην Επιτροπή όσον αφορά τη στατιστική παρακολούθηση των συναλλαγών-

ότι, σε εφαρμογή του άρθρου 2 του κανονισμού (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους (6), η ισχύουσα νομοθεσία για την ηπειρωτική Ισπανία εφαρμόζεται κατά την αποστολή των προϊόντων που κατάγονται από τις Καναρίους Νήσους προς τα άλλα μέρη της Κοινότητας από την 1η Ιουλίου 1991- ότι, συνεπώς, τα στοιχεία τα σχετικά με τα προϊόντα των Καναρίων Νήσων πρέπει να λαμβάνονται υπόψη στην περίπτωση που εφαρμόζεται το καθεστώς συμπληρωματικού μηχανισμού στις συναλλαγές-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα κεφαλωτά μαρούλια, τα μαρούλια εκτός από τα κεφαλωτά, τις σκαρόλες, τα καρότα, τις αγκινάρες, τα επιτραπέζια σταφύλια και τα πεπόνια που υπάγονται στους κωδικούς ΣΟ που αναφέρονται στον πίνακα, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο ίδιο παράρτημα.

2. Για τις φράουλες που υπάγονται στον κωδικό ΣΟ 0810 10 90 και τις τομάτες που υπάγονται στον κωδικό ΣΟ 0702 00 10:

- τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και

- οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89

καθορίζονται στο παράρτημα.

Άρθρο 2

1. Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.

Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται το αργότερο κάθε Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας.

2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 για τα προϊόντα που αναφέρονται στο άρθρο 1 παράγραφος 2, που υπάγονται σε περίοδο ΙΙ ή σε περίοδο ΙΙΙ διαβιβάζονται στην Επιτροπή κάθε εβδομάδα, το αργότερο την Τρίτη για την προηγούμενη εβδομάδα.

Κατά τη διάρκεια εφαρμογής της περιόδου Ι, οι ανακοινώσεις αυτές πραγματοποιούνται μηνιαίως, το αργότερο την πέμπτη ημέρα κάθε μήνα, για τα στοιχεία του προηγούμενου μήνα- κατά περίπτωση, η ανακοίνωση αυτή περιλαμβάνει την ένδειξη "καμία".

Άρθρο 3

Ο παρών κανονισμός αρχίζει να ισχύει στις 23 Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Μαρτίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6. (2) ΕΕ αριθ. L 86 της 31. 3. 1989, σ. 35. (3) ΕΕ αριθ. L 379 της 28. 12. 1989, σ. 20. (4) ΕΕ αριθ. L 313 της 14. 11. 1991, σ. 13. (5) ΕΕ αριθ. L 24 της 1. 2. 1992, σ. 87. (6) ΕΕ αριθ. L 171 της 29. 6. 1991, σ. 1.

ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και ενδεικτικά ανώτατα όρια που αναφέρονται στο άρθρο 83 της πράξης προσχώρησης

Περίοδος από τις 23 Μαρτίου έως 26 Απριλίου 1992

Περιγραφή του προϊόντος Κωδικός ΣΟ Περίοδος Κεφαλωτά μαρούλια 0705 11 10 και

0705 11 90 Ι Μαρούλια εκτός από τα κεφαλωτά 0705 19 00 Ι Σκαρόλες ex 0705 29 00 Ι Καρότα ex 0706 10 00 Ι Αγκινάρες 0709 10 00 Ι Επιτραπέζια σταφύλια 0806 10 15 Ι Πεπόνια 0807 10 90 Ι Περιγραφή του προϊόντος Κωδικός ΣΟ Ενδεικτικό ανώτατο όριο (σε τόνους) Περίοδος Φράουλες 0810 10 90 23 - 29. 3. 1992: 11 500 ΙΙ 30. 3 - 5. 4. 1992: 12 250 ΙΙ 6 - 12. 4. 1992: 14 200 ΙΙ 13 - 19. 4. 1992: 15 500 ΙΙΙ 20 - 26. 4. 1992: 15 500 ΙΙΙ Τομάτες 0702 00 10 23 - 29. 3. 1992: - Ι 30. 3 - 5. 4. 1992: 13 500 ΙΙ 6 - 12. 4. 1992: 13 500 ΙΙ 13 - 19. 4. 1992: 7 000 ΙΙ 20 - 26. 4. 1992: 6 000 ΙΙ